Bruidegom brand trousaal afŉ Bruidegom het ŉ saal by ŉ landgoed aan die brand gesteek nadat hulle glo nie sy troue wou aanbied nie weens uitstaande fooie. Jean Greyling (28) het erken dat hy die brand begin het by die landgoed naby Bloemfontein in die Vrystaat, het Beeld op sy webtuiste berig. Die brand het meer as R3,5 miljoen se skade aangerig. Die troue wat op 27 Julie sou plaasvind is die dag voor die tyd gekanselleer aangesien die uitstaande fooie nog nie betaal was nie. Die brand het kort na middernag op 28 Julie ontstaan en Greyling is kort hierna in die area gesien, volgens die berig. Greyling word van brandstigting aangekla en is op borg vrygelaat. Niemand is in die brand dood nie. Ander krediteure, insluitend die onderneming wat die koek gebak het en die bloemiste, het intussen aangedui dat hulle ook nog nie betaal is nie. Greyling se bruid, Lianne, het intussen ook in die hof verskyn op onverwante aanklagte van bedrog van meer as R5,2 miljoen. SAPA